# Cristian Rivera Hernández

Cristian Rivera Hernández (Gijón, Astúries, 9 de juliol de 1997) és un futbolista professional asturià que juga com a migcampista.

## Carrera de club

Rivera es va formar al planter de l'Sporting de Gijón. El juliol de 2013 va estar a punt de fitxar per l'Atlètic de Madrid, però el traspàs fou bloquejat per la directiva de l'Sporting, que el va mantenir a l'equip Juvenil; malgrat tot, el 2 de setembre de l'any següent va marxar al Reial Oviedo.
Va jugar inicialment amb l'equip B a Tercera Divisió, i fou convocat amb el primer equip el maig de 2015. Va debutar-hi a la 16a ronda, jugant com a titular en una derrota per 2–3 a fora contra el Coruxo FC en un partit de Segona Divisió B.
Rivera va debutar com a professional el 4 d'octubre de 2015, entrant com a substitut a la mitja part, per Diego Aguirre en un empat 1–1 a casa contra el RCD Mallorca, en partit de Segona Divisió. Tretze dies més tard va marcar el seu primer gol a la categoria, el darrer del seu equip en una victòria per 3–2 a casa contra l'AD Alcorcón.
L'1 de juliol de 2016, Rivera va signar contracte de tres anys amb la SD Eibar de primera divisió. Va debutar a la categoria el 19 d'agost, com a titular, en una derrota a fora per 1–2 contra el Deportivo de La Coruña.
L'11 de gener de 2018, Rivera fou cedit al FC Barcelona B, de segona divisió, fins a final de temporada, amb opció a compra. Va debutar pocs dies després, en partit de lliga contra el CD Tenerife que acabà en victòria a fora per 1-3.
Va fitxar per la UD Las Palmas el 31 de juliol, amb un contracte per quatre anys.
El 25 d'octubre de 2018, Rivera va anar cedit a la SD Huesca fins a final de la temporada, per substituir el lesionat Luisinho. El següent 2 des setembre, després que l'equip baixés de categoria, fou cedit al CD Leganés.
El 31 de gener de 2020, la cessió amb el Lega va acabar, i va anar llavors cedit al Girona FC fins al juny. Després de tornar a Las Palmas i fou assignat al primer equip, però sota un ERTO; el club posteriorment va revocar la decisió.

## Palmarès

* Segona Divisió B: 2014–15

## Referències

* ↑ «Continúa el éxodo de promesas sportinguistas» (en castellà). Golaverage, 25-07-2013. Arxivat de l'original el 7 de novembre 2017. [Consulta: 3 juliol 2015].
* ↑ «El juvenil Cristian Rivera se va del Sporting al Oviedo» (en castellà). La Nueva España, 02-09-2014. [Consulta: 3 juliol 2015].
* ↑ «Coruxo 3 Real Oviedo 2». Real Oviedo Ireland, 17-05-2015. Arxivat de l'original el 24 de maig 2015. [Consulta: 3 juliol 2015].
* ↑ «El Oviedo se estrella ante el mejor Mallorca de la temporada» (en castellà). Marca, 04-10-2015. [Consulta: 11 octubre 2015].
* ↑ «La pegada del Oviedo puede con el Alcorcón» (en castellà). Marca, 17-10-2015. [Consulta: 18 octubre 2015].
* ↑ «SD Eibar cierra la contratación hasta 2019 de Jordi Calavera y Christian Rivera» (en castellà). SD Eibar, 01-07-2016. [Consulta: 1r juliol 2016].
* ↑ «Acuerdo con la SD Eibar para la cesión de Rivera» (en castellà). FC Barcelona, 11-01-2018. [Consulta: 11 gener 2018].
* ↑ «Carles Pérez rinde el inexpugnable Heliodoro a sus pies y deja tocado a Martí». Marca, 21-01-2018 [Consulta: 22 gener 2018].
* ↑ «Christian Rivera, fichaje amarillo procedente del Eibar» (en castellà). UD Las Palmas, 31-07-2018. Arxivat de l'original el 31 juliol 2018. [Consulta: 31 juliol 2018].
* ↑ «Christian Rivera se incorpora a la SD Huesca» (en castellà). SD Huesca, 25-10-2018. [Consulta: 26 octubre 2018].
* ↑ «Christian Rivera, cedido al CD Leganés» (en castellà). UD Las Palmas, 02-09-2019. [Consulta: 3 setembre 2019].
* ↑ «Christian Rivera, cedido al Girona FC» (en castellà). UD Las Palmas, 31-01-2020. [Consulta: 3 febrer 2020].
* ↑ «Christian Rivera ya es el nuevo pivote defensivo del Girona» (en castellà), 31-01-2020. [Consulta: 28 febrer 2020].
* ↑ «La UD Las Palmas aplica el ERTE a los jugadores Raúl Fernández y Christian Rivera» (en castellà). UD Las Palmas, 05-10-2020. [Consulta: 6 octubre 2020].
* ↑ «Comunicado Oficial» (en castellà). UD Las Palmas, 06-10-2020. [Consulta: 6 octubre 2020].

## Enllaços externs

* Cristian Rivera a BDFutbol
* Cristian Rivera, Fitxa a Soccerway